Ինձ այդ հանգամանքը շատ է անհանգստացնում, և հարկ եմ համարել այդ հարցին նույնպես անդրադառնալ ոււ խոսել որսորդության և զբոսաշրջիկության միջև գոյություն ունեցող կապի մասին: Կան մարդիկ, և վստահ եմ ոչ միայն Եվրոպայում, որոնք հատկապես անծանոթ երկրներ ու Աֆրիկա են մեկնում իրենց հանգստյան օրերը հետաքրքիր անցկացնելու համար: Որսորդներ են, այո, բայց նրանք, միայն կենդանիներ սպանելու համար չեն գնում: Հաճույքներ, չապրված զգացողությունն են որոնում: Եւ փնտրտունքները նրանց տանում է հատկապես աշխարհի ինչ-որ չափով դեռ անարատ, ավանդույթներ պապահպանած երկրներ:: Եւ հանգստանալու այս եղանակը նախընտրողների մասին պատմող գործերը դիտելու եկած մարդը պետք է ամուր նյարդեր ու կայուն հոգեվիճակ ունենա: Չէ՞ որ կինոն հայելի է: Չէ՞ որ մարդը սիրում է իրեն նայել հայելու մեջ ու հաճախ է նայում հայելուն…